Israelul a bombardat duminică o tabără de refugiați din Fâșia Gaza, provocând moartea a cel puțin 31 de persoane. Lovitura vine la doar o zi după ce alte 64 de palestinieni au fost uciși în atacuri aeriene și terestre. Atacul de astăzi a vizat o casă din tabăra de refugiați Nuseirat, unde salvatorii continuă să caute persoane dispărute, temându-se că acestea ar putea fi prinse sub dărâmături, scrie aljazeera.com.
An Israeli strike targeting a house in Nuseirat refugee camp has killed at least 31 people a day after at least 64 Palestinians were killed in intensified Israeli air and ground attacks across Gaza. https://t.co/nkat6B72wl
— Emanuel Quashie (@emanuel_quashie) May 19, 2024
Situația umanitară din Gaza se înrăutățește rapid, cu cel puțin 900.000 de palestinieni forțați să-și părăsească locuințele în ultima săptămână, pe măsură ce incursiunile israeliene devin tot mai periculoase.
Conform ultimelor rapoarte, de la începutul conflictului, începând cu 7 octombrie, peste 35.386 de palestinieni au fost uciși și 79.366 au fost răniți în atacurile israeliene. În Israel, numărul deceselor cauzate de atacul Hamas este de 1.139, cu zeci de persoane încă ținute captive.
Pe plan politic, tensiunile cresc și în interiorul guvernului israelian. Benny Gantz, membru al cabinetului de război, a amenințat că va demisiona dacă premierul Benjamin Netanyahu nu va prezenta un plan concret post-război pentru Gaza până pe 8 iunie.